รัฐบาลไทย-ข่าวทำเนียบรัฐบาล-ปลัด มท. เผย ฝ่ายความมั่นคงทำการ Re X-Ray อย่างต่อเนื่อง พร้อมเดินหน้าจับกุมผู้ต้องหายาเสพติดทุกพื้นที่ และขยายผลเพื่อกำจัดยาเสพติดให้หมดสิ้นไปจากสังคมไทย
วันพุธที่ 16 พฤศจิกายน 2565
ปลัด มท. เผย ฝ่ายความมั่นคงทําการ Re X-Ray อย่างต่อเนื่อง พร้อมเดินหน้าจับกุมผู้ต้องหายาเสพติดทุกพื้นที่ และขยายผลเพื่อกําจัดยาเสพติดให้หมดสิ้นไปจากสังคมไทย
ปลัด มท. เผย ฝ่ายความมั่นคงทําการ Re X-Ray อย่างต่อเนื่อง พร้อมเดินหน้าจับกุมผู้ต้องหายาเสพติดทุกพื้นที่ และขยายผลเพื่อกําจัดยาเสพติดให้หมดสิ้นไปจากสังคมไทย
วันนี้ (16 พฤศจิกายน 2565) นายสุทธิพงษ์ จุลเจริญ ปลัดกระทรวงมหาดไทย ได้เปิดเผยถึงปฏิบัติการทําสงครามกับยาเสพติด โดยเริ่มต้นที่การ Re X-Ray ในพื้นที่ และการตรวจค้นหาสารเสพติดของเจ้าหน้าที่ ก่อนปฏิบัติการจัดระเบียบสังคม ป้องกัน ปราบปราม เพื่อนําตัวผู้กระทําความผิดมาดําเนินคดี เช่น ที่จังหวัดเชียงใหม่ นายธนกฤต ฉันทะจํารัสศิลป์ นายอําเภอดอยสะเก็ด ได้ ดําเนินการตรวจหาสารเสพติดในร่างกายให้แก่บุคลากร รวม 28 คน และนายวรศักดิ์ พานทอง นายอําเภอกัลยาณิวัฒนา ได้ทําการตรวจค้นหาสารเสพติดเจ้าหน้าที่ในสังกัด อบต.แม่แดด จํานวน 33 ราย เช่นกัน ซึ่งผลการปฏิบัติทั้งสองอําเภอไม่พบสารเสพติดแต่อย่างใด สําหรับจังหวัดเชียงใหม่ ได้กําหนดมาตรการเข้มข้นภายใต้แนวคิด “ส่วนราชการ หน่วยงาน สีขาวปลอดยาเสพติด" ซึ่งในอีกหลายพื้นที่ก็ดําเนินการลักษณะเช่นกัน จึงขอชื่นชมการเอาใจใส่ในปฏิบัติการของทุกพื้นที่ นอกจากนี้ เจ้าหน้าที่ฝ่ายปกครอง เจ้าหน้าที่ ทหาร ตํารวจ และหน่วยงานที่เกี่ยวข้องยังคงมีการปฏิบัติที่เข้มข้น ในหลายพื้นที่ซึ่งเป็นการจับกุมผู้กระทําความผิดรายสําคัญ จึงขอนําผลการปฏิบัติมาเล่าสู่กันฟังเพื่อชื่นชมและให้กําลังใจเจ้าหน้าที่ผู้ปฏิบัติ โดยมีรายละเอียดดังนี้
1. จังหวัดเชียงใหม่ อําเภอฮอด ร.ต.อ.กวี ศิริ รอง สว.สส.สภ.บ่อหลวง อ.ฮอด พร้อมด้วยเจ้าหน้าที่ ร่วมกันจับกุม นายสุพล อายุ 32 ปี พร้อมด้วยของกลาง อาวุธปืนยาว (ไทยประดิษฐ์) ขนาด .22 จํานวน 1 กระบอก เครื่องกระสุนปืนขนาด .22 จํานวน 6 นัด และยาบ้า 59 เม็ด และที่ อําเภอเชียงดาว นายสงัด​ บูรณภัทรโชติ​ นายอําเภอเชียงดาว​ ได้ตั้งด่านตรวจบูรณาการร่วมบ้านแก่งปันเต๊า ที่บริเวณ หมู่ ​10​ ต.แม่นะ​ อ.เชียงดาว สามารถจับกุม​ นายนราวิชญ์​​ อายุ​ 20 ปี​ พร้อมของกลางยาเสพติดให้โทษประเภท1​ (ยาบ้า​) จํานวน​ 800 เม็ด​ ซึ่งเจ้าหน้าที่ได้นําตัวผู้ต้องหาส่งให้พนักงานสอบสวน​ เพื่อดําเนินคดีตามกฎหมายต่อไป
2. จังหวัดมหาสารคาม นายอนุพงศ์ คําภูแก้ว ปลัดจังหวัดมหาสารคาม ได้สั่งการให้ชุดปฏิบัติการพิเศษฝ่ายปกครองจังหวัดมหาสารคาม ลงพื้นที่เอกซ์เรย์เพื่อนําผู้เสพเข้ารับการบําบัดตามแนวทางประกาศสงครามกับยาเสพติด โดยสามารถควบคุมตัวนายบัวสวรรค์ อายุ 55 ปี พร้อม อาวุธปืนไทยประดิษฐ์ 2 กระบอก ยาบ้า 30 เม็ด เจ้าหน้าที่จึงได้ควบคุมตัวนําส่งพนักงานสอบสวน สภ.บรบือ เพื่อดําเนินคดีต่อไป
3. จังหวัดร้อยเอ็ด นายทรงพล ใจกริ่ม ผู้ว่าราชการจังหวัดร้อยเอ็ด พร้อมด้วยนายชนาส ชัชวาลวงศ์ รองผู้ว่าราชการจังหวัดร้อยเอ็ด ปลัดจังหวัดร้อยเอ็ด สมาชิก อส. บูรณาการร่วมกับ ตํารวจ ทหาร เจ้าหน้าที่จากสํานักงานพัฒนาสังคมและความมั่นคงของมนุษย์จังหวัด และแรงงานจังหวัด จัดกิจกรรมปล่อยแถวกําลังพลจัดระเบียบสังคมแบบบูรณาการ เพื่อป้องกันและแก้ไขปัญหายาเสพติดจังหวัดร้อยเอ็ด โดยได้เข้าดําเนินการตรวจสถานบริการ 3 แห่ง คือ 1. ร้านตะวันแดง สาดแสงทอง 2. ร้านตํานานคนอีสาน และ 3.ร้านโรงเบียร์ 101 พาวิลเลี่ยน โดยได้ตรวจบัตรประจําตัวประชาชนผู้มาใช้บริการและพนักงานในสถานบริการ พร้อมทั้งสุ่มตรวจปัสสาวะหาสารเสพติดกับพนักงานและผู้มาใช้บริการ จํานวน แห่งละ 50 ราย พบสารเสพติด จํานวน 1 ราย จึงได้นําตัวไปดําเนินคดีตามกฎหมายต่อไป
4. จังหวัดเชียงราย พ.อ.ณฑี ทิมเสน ผบ.ฉก.ม.2 กองกําลังผาเมือง, พ.อ.สุทธิเขตต์ ศรีนิลทิน ผบ.บก.ควบคุม ปส.กองกําลังผาเมือง สั่งการให้ เจ้าหน้าที่ทหารทําการลาดตระเวนเฝ้าระวังตามแนวชายแดน และพบกลุ่มคนต้องสงสัย 8-9 คน ซึ่งมีการพกพาอาวุธปืนไม่ทราบชนิด และสะพายเป้หลังมาด้วย ได้เปิดฉากยิงต่อสู้กับเจ้าหน้าที่เพื่อเปิดทางหลบหนีส่งผลทําให้เกิดการปะทะกันขึ้นนานประมาณ 5 นาทีและทําการหลบหนีจากนั้นเจ้าหน้าที่ตรวจสอบพื้นที่พบกระเป๋าเป้ตกในที่เกิดเหตุ 12 ใบ ภายในบรรจุห่อยาบ้าประทับตรา Y1 สีเขียว และ 999 มงกุฎสีน้ําเงิน คาดว่ามียาบ้ารวมกันประมาณ 1,560,000 เม็ด จึงได้ตรวจยึดไว้เป็นของกลาง จากนั้นจึงได้ประสาน สภ.แม่ฟ้าหลวง ฝ่ายปกครอง และหน่วยงานที่เกี่ยวข้องเข้าตรวจสอบและดําเนินการต่อไป
5. จังหวัดหนองคาย พล.ร.ต.สมาน ขันธพงษ์ ผบ.นรข., น.อ.จิรัฎฐ์ ผูกทอง ผบ.นรข.เขตหนองคาย, พ.อ.มงคล หอทอง รอง ผบ.กองกําลังสุรศักดิ์มนตรี, พ.ต.อ.ปรีชา กองแก้ว รอง ผบก.หนองคาย, ร.อ.ธนกร ฤทธิ์จอหอ หัวหน้าหน่วยเรือโพนพิสัย พร้อมเจ้าหน้าที่ตํารวจ ทหาร ศุลการ และฝ่ายปกครอง ร่วมกันแถลงผลตรวจยึดยาเสพติด ของกลางยาบ้า 1,592,000 เม็ด ผงแป้งสีขาว รอการพิสูจน์ทราบ 700 กิโลกรัม ซึ่งคาดว่ายาเสพติดของกลางทั้งหมดกําลังจะถูกนําขนเข้าไปยังพื้นที่ตอนในของประเทศ หรืออาจเตรียมใช้พื้นที่ประเทศไทยเป็นทางผ่านเพื่อนําสารตั้งต้นไปผลิตยาเสพติดที่ต่างประเทศ จึงนําของกลางทั้งหมดส่งพนักงานสอบสวน สภ.โพนพิสัย ดําเนินการตามขั้นตอนกฎหมายต่อไป
6. จังหวัดอุดรธานี นายวันชัย คงเกษม ผู้ว่าราชการจังหวัดอุดรธานี ได้มอบหมายให้ ว่าที่ร้อยตรี รักชัย เลิศสุบิน นายอําเภอเพ็ญ จัดชุดปฏิบัติการฝ่ายปกครอง พร้อมด้วยสมาชิก อส. ออกตรวจสอบข้อเท็จจริงตามที่ได้รับแจ้งเบาะแส ซึ่งสามารถจับกุม น.ส. ต้า อายุ 22 ปี และนายโป้ง อายุ 22 ปี พร้อมของกลางยาบ้า จํานวน 103 เม็ด (โดยทั้ง 2 คน เคยเป็นเข้าสู่การบําบัดคัดกรองแล้วและผันตัวเองมาเป็นผู้เสพและค้า) และได้ทําการขยายผลจึงสามารถจับกุมนายยอด อายุ 29 ปี พร้อมของกลางยาบ้า จํานวน 149 เม็ด (เคยต้องโทษในคดียาเสพติดพ้นโทษมาได้ 2 ปี กลับมากระทําความผิดซ้ํา) ขณะนี้ได้นําตัวผู้ต้องหาทั้ง 3 ราย ส่งให้พนักงานสอบสวนควบคุมตัวไปดําเนินคดีตามกฎหมายเเล้ว
นอกจากนี้ จังหวัดพิษณุโลก นายนิสิต สวัสดิเทพ นายอําเภอเมืองพิษณุโลก มอบหมายให้ จ.ส.อ.นรินทร์ นินนาทนรณัฐ บูรณาการร่วมกับ พ.ต.ท.วศิน สุภา สวป.สภ.เมืองพิษณุโลก เจ้าหน้าที่ตํารวจ สภ.เมืองพิษณุโลก หน่วยงานที่เกี่ยวข้อง และชุดจัดระเบียบสังคมอําเภอเมืองพิษณุโลก DOPA 37 ออกตรวจสถานบริการและสถานประกอบการที่ให้บริการคล้ายสถานบริการ ในพื้นที่อําเภอเมืองพิษณุโลก จํานวน 6 ร้าน ได้แก่ 1. ร้านตะวันแดง 2. ร้าน Wepith 3. ร้านไม้หมอน 4. ร้าน District 65 5. ร้าน Camper และ 6. ร้านปิกัสโซ่ โดยเจ้าหน้าที่ได้เน้นย้ํา กําชับ ให้ผู้ประกอบการ ดําเนินการ เปิด-ปิด ตามกําหนดระยะเวลาอย่างเคร่งครัด และปฏิบัติตามกฎหมายอย่างเคร่งครัด พร้อมทําการสุ่มตรวจปัสสาวะ พนักงานในสถานบริการ สถานประกอบการคล้ายสถานบริการ ทั้ง 6 แห่ง จํานวนไม่น้อยกว่า 5% รวม 36 คน ผลการตรวจ ไม่พบสารเสพติดในปัสสาวะและไม่พบการกระทําผิดแต่อย่างใด
"จากตัวอย่างที่นํามาเล่าสู่กันฟังในวันนี้ จะเห็นได้ว่า การทําสงครามกับยาเสพติดยังไม่สิ้นสุดเจ้าหน้าที่ทุกฝ่ายต่างเเข็งขัน และมีความตั้งใจที่จะทําให้ยาเสพติดหมดสิ้นไปจากประเทศไทย ในส่วนของกระทรวงมหาดไทย โดยกรมการปกครอง ได้มีการกําชับให้ บูรณาการหน่วยงานในพื้นที่ ทําการตั้งจุดตรวจจุดสกัด จัดระเบียบสังคมอย่างต่อเนื่อง ซึ่งในเรื่องชุดตรวจเเละอุปกรณ์สนับสนุนต่าง ๆ กระทรวงมหาดไทยได้มีหนังสือแจ้งแนวทางให้ จังหวัดแจ้งองค์กรปกครองส่วนท้องถิ่นในการพิจารณาให้การสนับสนุนเเล้ว ทั้งนี้ พบเห็นการกระทําความผิดโทรศัพท์ 1567 ทันที เพื่อร่วมกันทําให้สังคมไทยเป็นสังคมที่ปลอดยาเสพติดไปด้วยกันกับกระทรวงมหาดไทย" ปลัดกระทรวงมหาดไทย กล่าวทิ้งท้าย